מקנזי זיגלר

**מקנזי פרנסס זיגלר** (באנגלית: **Mackenzie Frances Ziegler**; נולדה ב-4 ביוני 2004) היא רקדנית, זמרת, דוגמנית ושחקנית אמריקאית. היא הופיעה כילדה במשך 6 שנים בתוכנית הריאליטי "רקדניות קטנות", לצד אחותה הגדולה, הרקדנית והשחקנית מאדי זיגלר.

הקריירה המוזיקלית של זיגלר החלה עם אלבום האולפן הראשון שלה, *Mack Z*, שיצא בשנת 2014. בשנת 2018 היא הוציאה את אלבום האולפן השני שלה, *Phases*. היא הצטרפה לזמר ג'וני אורלנדו בסיבובי הופעות משותפים בצפון אמריקה ובאירופה, והוציאה מספר סינגלים נוספים איתו לצד יצירות סולו. אלבומה השלישי, *Biting My Tongue*, יצא בשנת 2024.  באותה שנה הצטרפה למארק אמבור בסיבוב ההופעות שלו, "Rockwood Tour".

בנוסף להופעתה ב"רקדניות קטנות", זיגלר השתתפה גם בסדרות טלוויזיה נוספות, ביניהן הסיטקום: "ניקי, ריקי, דיקי ודון". בין השנים 2018 ל-2020 היא כיכבה בדרמת התיכון של Brat TV בשם "Total Eclipse". בשנת 2018 היא גם השתתפה בתחרות "Dancing with the Stars: Juniors".

## ראשית חייה
זיגלר נולדה בפיטסבורג, פנסילבניה, להורים מליסה זיגלר-ג'יסוני וקורט זיגלר, וגדלה בעיר מאריסוויל, פנסילבניה. היא ממוצא פולני, איטלקי וגרמני. הוריה התגרשו כשהייתה בת שש לאחר פשיטת רגל ב-2009. אמה נישאה מחדש בשנת 2013. לזיגלר אחות גדולה, מאדי, שגם היא רקדנית ושחקנית, וכן שני אחים חורגים מצד אביה ושני אחים חורגים נוספים מצד אמה. היא החלה לרקוד בגיל שנתיים בסטודיו לריקוד של אבי לי מילר בפיטסבורג. בשנת 2014 זיגלר עברה ללמוד בחינוך ביתי יחד עם אחותה, מאדי, כדי שיהיה להן יותר זמן לרקוד בסטודיו.

## קריירה

### רקדניות קטנות
החל משנת 2011 זיגלר השתתפה בסדרת הטלוויזיה "רקדניות קטנות". היא השתתפה בסדרה למשך 6 עונות עד שעזבה בשנת 2016.

### המשך הקריירה
ב-2014 זיגלר החלה בקריירת שירה והוציאה אלבום בשם *Mack Z* שהגיע למקום הראשון ברשימת הפופ ב-ITunes ולמקום שביעי ברשימת האלבומים ב-ITunes.    

ב-2015 היא זכתה במקום הראשון בתחרות הכלל ארצית עם הסולו שביצעה בשם "Killer Bee".

בסוף 2016 הוציאה את השיר "Day and night" עם ג'וני אורלנדו.

ב-2017 יצאה לסיבוב הופעות "Day And Night Tour" עם ג'וני אורלנדו. במאי אותה שנה הצטרפה לאורלנדו ולצמד הבריטי Bars and Melody בסיבוב הופעות קצר בבריטניה. באפריל 2017 שיחקה זיגלר בסדרה "Total eclipse". במאי 2017 הוציאה את השיר "(Monsters (aka Haters", באוגוסט הוציאה את השיר "Teamwork" ובאוקטובר הוציאה את "Breathe".

ב-20 בנובמבר 2018 פרסמה אלבום שנקרא *Phases*. ב-2018 הופיעה כזמרת חימום של סיבוב הופעות של להקת הבנים PREETYMUCH.

ב-24 ביולי 2019 הוציאה זיגלר את השיר "HOT". ב-18 בדצמבר 2019 הוציאה זיגלר את השיר "Motives".

ב-24 ביוני 2020 הוציאה זיגלר את השיר "Exhale" בשיתוף עם הזמרת סיה.

בשנת 2024 זיגלר הוציאה את אלבום האולפן השלישי שלה, *Biting My Tongue*.

## חיים אישיים
מאוגוסט 2020 ועד מאי 2023, זיגלר הייתה במערכת יחסים עם הזמר טאקודה דאבס.

## פילמוגרפיה
### קולנוע וטלוויזיה

### קליפים

## דיסקוגרפיה

### אלבומי אולפן

* 2014: *Mack Z*
* 2018: *Phases*
* 2024: *Biting My Tongue*

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:רקדניות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:פעילי אינטרנט אמריקאים
קטגוריה:משתתפים בתוכניות מציאות אמריקאיות
קטגוריה:פיטסבורג: אישים
קטגוריה:טיקטוקריות אמריקאיות
קטגוריה:זוכי פרס בחירת הנוער
קטגוריה:אמריקאיות שנולדו ב-2004
קטגוריה:אמריקאים שנולדו ב-2004